पाएं अपने शहर की ताज़ा ख़बरें और फ्री ई-पेपरडाउनलोड करें
औद्योगिक मालनपुर में हरीराम का पुरा में एक अधेड़ ने अपने ही घर में फांसी के फंदे पर झूलकर आत्महत्या कर ली। घटना सोमवार की रात करीब 9 से 11.30 बजे के बीच की है। पुलिस को मृतक के पास से एक सुसाइड नोट भी मिला है, जिसमें उसने एक व्यक्ति को उधार दिए पैसे वापस न मिलने की बात लिखी है। हालांकि पुलिस का कहना है कि मृतक का छह महीने पहले एक्सीडेंट हुआ था, जिस कारण वह दर्द से काफी परेशान रहता था।
हरीराम का पुरा निवासी रामअख्तयार (38) पुत्र मानपाल जाटव ने पुलिस को बताया कि उनके बड़े भाई अंतराम (50) उनके ही साथ रहते थे। 6 महीने पहले एक्सीडेंट हुआ था, जिसमें उनके कमर और पैर में फ्रेक्चर हो गया था। हालांकि उनका काफी इलाज भी कराया गया। लेकिन उनके दर्द काफी रहता था। सोमवार की रात 9 बजे रोजाना की खाना खाने के बाद हम दोनों अपने अपने कमरे में सोने चले गए। रात 11.30 बजे जब उनके कमरे का कूलर बंद था। साथ ही दरवाजा भी लगा हुआ था। उन्होंने भाई को आवाज दी तो वे अंदर से बोले नहीं।
ऐसे में खिड़की से झांककर देखा तो वे फांसी के फंदे पर झूल रहे थे। मृतक की नहीं हुई थी शादी, खेती का पैसा था पासः छोटे भाई रामअख्तयार ने बताया कि उनके बड़े भाई अंतराम की शादी नहीं हुई थी। 7-8 साल पहले उन्होंने अपनी पैतृक जमीन बेची थी, जिसके तीन हिस्से हुए थे। एक हिस्सा के पैसे अंतराम अपने पास ही रखे हुए थे। उसी रकम में से उन्होंने अभिलाख को रुपए दिए थे।
पीएम, सीएम, सिंधिया और थाना प्रभारी से न्याय की मांग
पुलिस को मृतक अंतराम की जेब से एक सुसाइड नोट भी मिला है, जिसमें गांव के अभिलाख सिंह को पांच लाख रुपए तीन रुपए की दर से ब्याज देने की बात कही है। साथ ही उसमें यह भी लिखा हुआ है कि जब उसका एक्सीडेंट हुआ तो अभिलाख से पैसे वापस मांगे, जिस पर उसे जान से मारने की धमकी दी गई। अंतराम ने सुसाइड नोट में पीएम नरेंद्र मोदी, सीएम शिवराज सिंह चौहान, केंद्रीय मंत्री नरेंद्र तोमर, राज्यसभा सांसद ज्योतिरादित्य सिंधिया के अलावा भिंड एसपी और मालनपुर टीआई से न्याय की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva zho_Hant eng_Latn